Soekarno itu apa sih? Jelaskan dalam bahasa minangkabau ya

DR. Ir. H. Soekarno (ER, EYD : Sukarno) () adolah Presiden Indonesia patamo nan manjabat pado pariode 1945–1966. Inyo mamainkan paranan pantiang untuak mamardekakan bangsa Indonesia dari panjajahan Balando. Soekarno adolah panggali Pancasila karano inyo nan patamo kali mancantuihan konsep manganai dasar nagara Indonesia tu jo inyo sandiri nan manamoinyo Pancasila. Inyo adolah roklamator Kamardekaan Indonesia (basamo jo Mohammad Hatta) nan tajadi pado tariah 17 Agustus 1945.

Soekarno manandotangani Surek Parentah 11 Maret 1966 (Supersemar) nan kontroversial, nan isinyo - badasarkan versi nan dikaluakan Markas Besar Angkatan darek - manugaskan Letnan Jenderal Soeharto untuak mangamankan jo manjago kaamanan nagara jo institusi kapresidenan. Supersemar manjadi dasar Letnan Jenderal Soeharto untuak mausaikan Partai Komunis Indonesia (PKI) jo mangganti anggota-anggotanyo nan duduak di parlemen.  Sasudah patangguang jawekannyo ditolak Majelis Pamusyawaratan Rakyaik Samantaro (MPRS) pado sidang umum ka ampek taun 1967, Presiden Soekarno dibarantikan dari jabatannyo sabagai presiden pado Sidang Istimewa MPRS di taun nan samo jo mangangkek Soeharto sabagai pajabaik Presiden Republik Indonesia.